Beatissime pater, quia superioribus annis a prima plantatione fidej catholice in diocesi Aboensi terre Finlandie in finibus terrarum versus Ruthenorum (= –nos) scismaticos constituta usque in presentem annum canonicj Aboensis ecclesie propter paucitatem et tenuitatem prebendarum canonicalium, quibus viuere et in militia Christi deseruire deberent, apud cathedram hactenus residere nequiuerant sed apud suas ecclesias parrochiales et rurales hincinde dispersi et multarum dierum spatio longissime ab ipsa cathedra semotj extiterant, vnde constat ipsam ecclesiam cathedralem suis debitis obsequijs et jure plurimum defraudatam alijs pre corporum suorum inbecellitate, alijs vetustate et etiam alijs viarum incommodis, dum tamen summe opus fuisset arduis et pregrauantibus ex causis apud ipsam cathedralem ecclesiam ipsos canonicos constituj; hec cum animaduertisset deuota creatura s. v. Conradus, modernus episcopus Aboensis, et longo tempore mem[o]rasset, qualiter sue ecclesie tanto in discrimine constitute posset de canonicorum apud ipsam personalj residentia prouidere, tamdem spiritus paraclitus in mentem suam quandam aliarum regnj Suetie cathedralium ecclesiarum generalem constitutionem jam multis annis spatium (!) et auctoritate sancte sedis apostolicj confirmatam [duxit], ex qua quidem constitutione lucidentur (= –ter) habetur, quod alie rurales seu parrochiales per vniuersam Suetiam ad sustentationem canonicorum residentium tenentur dare partem quartam decimarum suarum, portionibus curati et diocesanj semper saluis, quam institutionem dicta creatura v. s. velut laudabilem et summe necessariam ad ha[n]c suam ecclesiam Aboensem trahere et inducere summo desiderio conatus est, anno Domini MccccLxxxvi, tercia decima mensis decembris, ipsos canonicos sue ecclesie, sicut premittitur, late ac diffuse dispersos, ad personalem residentiam induxit et vacauit (= vocauit), et ut eo liberius Deo et dicte sancte (= sue) ecclesie deseruiant quo competentius fuerint prouisi, dictam partem quartam decimarum, octo mar. ar. se. co. ex. va. an. non excedentem, siue (= sue) diocesis ecclesiarum, in quibuscunque rebus occurrerint, ipsis residentibus canonicis perpetuis temporibus futuris equaliter inter ipsos diuidendam contulit et concessit litteris suis desuper datis et suo secreto munitis, quarum tenores etc. pro expressis etc., quare pro parte dicte creature ac prepositj et capitulj ecclesie Aboensis humiliter suplicatur, ut dictam constitutionem, concessionem [ac] introductionem auctoritate apostolica confirmare digneminj de gratia specialj, contradictores etc., non obstantibus constitutionibus et ordinationibus apostolicis ceterisque contrarijs quibuscunque, cum clausulis oportunis. Fiat ut petitur. J. Et cum absolutione ad effectum presentium etc.; et cum confirmatione constitutionis, concessionis, introductionis etc.; et quod maior et verior specificatio omnium et singulorum circa fructus ascendendo [uel] diminuendo etc.; alias qualitates fieri possit in litteris etc. Fiat. J. Datum Rome apud sanctum Petrum sextodecimo kal. septembris anno quarto.